**FAKULTET ELEKTROTEHNIKE I RAČUNARSTVA**

**Informacijski sustavi**

**Fitnessify**

**Prijedlog projekta**

**Zagreb, ožujak 2022.**

**SADRŽAJ**

[**Osnovne informacije o projektu**](#_xly6y2oo4snq) **3**

[Puni naziv projekta](#_t1uibh4yefxu) 3

[Kratica projekta](#_3d10f0gypyvj) 3

[Voditelj projekta](#_vqs1hi803doy) 3

[Naručitelj projekta](#_ngc3myd8mxbw) 3

[**Opis i ciljevi projekta**](#_veh38twzqol8) **3**

[Kratki opis projekta](#_5wcf168gth89) 3

[Ciljevi projekta](#_f0h8kf2agkvk) 3

[**Svrha projekta**](#_s9mpr0fpekcm) **4**

[Očekivani rezultati](#_lkxcxd84hq9e) 4

[Potencijalni korisnici ili tržište](#_10n41nv5kiac) 4

[Isporuke projekta](#_r8q3jqd6yj9z) 4

[Kriteriji za mjerenje uspješnosti](#_p0tkzepo19zr) 5

# Osnovne informacije o projektu

## Puni naziv projekta

Fitnessify

## Kratica projekta

FIT

## Voditelj projekta

Dora Bezuk; kontakt: dora.bezuk@fer.hr

## Naručitelj projekta

Bruno Dovic - vlasnik lanca teretana

# Opis i ciljevi projekta

## Kratki opis projekta

Pravilna prehrana i odgovarajuća tjelesna aktivnost vrlo su važni parametri za očuvanje i unapređenje zdravlja pojedinca. Praćenjem unosa kalorija i fizičke aktivnosti dobivamo detaljan uvid u unos i potrošnju kalorija te na koji način navedeno utječe na fizičke promjene tijela. Kako bi se omogućilo olakšano praćenje navedenog, web stranica omogućavati će korisnicima sustavno praćenje, unos i pohranu informacija o kalorijskim vrijednostima prehrane, kao i bilježenje obavljenih fizičkih aktivnosti te njihov utjecaj na kalorijske ciljeve postavljene od strane korisnika za pojedine dane. Naručitelj projekta je vlasnik lanca teretana koji svojim korisnicima želi olakšati praćenje prehrane i tjelesne aktivnosti te ih time motivirati na redovito korištenje njegovih teretana. Također, naručitelj se nada da će plasiranjem web usluge proširiti skup korisnika i privući nove klijente.

## Ciljevi projekta

Cilj projekta je uspostava web stranice za praćenje prehrane i fizičkih aktivnosti koja omogućava korisnicima olakšano i sistematizirano praćenje prehrane i aktivnosti na jednom mjestu.

# Svrha projekta

## Očekivani rezultati

Očekivani rezultat projekta Fitnessify je web stranica za praćenje prehrane i fizičkih aktivnosti istoimenog naziva. Web stranica omogućava kreiranje profila korisnika sa bazičnim informacijama, te unos i pohranu fizičke aktivnosti u obliku brojanja koraka ili upisivanja drugih sportskim aktivnosti sa pripadajućom potrošnjom kalorija. Također, navedena stranica sadrži poseban dio namijenjen za praćenje prehrane, odnosno unosa pojedinih obroka sa njihovom kalorijskom vrijednosti.

## Potencijalni korisnici ili tržište

Projekt je namijenjen krajnjim korisnicima koji žele pratiti i bilježiti svoje fizičke aktivnosti, kao i pratiti prehranu. Potencijalno tržište predstavljaju i sportaši te oni koji iz zdravstvenih razloga moraju strogo kontrolirati kalorijske unose. Naručitelj prvenstveno cilja svoje postojeće korisnike te želi privući nove korisnike koji bi mogli postati budući korisnici njegovih teretana, stoga ne zahtjeva da su korisnici web usluge također i korisnici njegovih teretana već je namijenjena svim zainteresiranim korisnicima.

## Isporuke projekta

Projekt je namijenjen za isporuku i dostavljanje u cijelosti nakon kompletiranja svih definiranih prekretnica.

Isporuku projekta čini dostavljanje:

* baze podataka s osnovnim korisničkim informacijama, podacima o prehrani i fizičkoj aktivnosti
* izvršne datoteke programskog rješenja web stranice Fitnessify
* popratne projektne dokumentacije

Detaljan opis prekretnica nalazi se u prilogu pod nazivom “Fitnessify-PlanProjekta-Prilozi”.

## Kriteriji za mjerenje uspješnosti

Kao mjera zadovoljavanja postavljenih ciljeva i ispunjenja očekivanih rezultata projekta definirani su određeni kriteriji uspješnosti. Kriteriji za mjerenje uspješnosti projekta Fintessify su sljedeći:

* implementirana stranica s osnovnim informacijama korisnika
* implementiran odjeljak s fizičkim aktivnostima korisnika
* implementiran odjeljak praćenja prehrambenih i kalorijskih unosa korisnika
* osigurana stabilnosti web stranice i baze podataka
* ostvareno intuitivno minimalističko korisničko sučelje za potrebe korištenja web stranice za sve korisnike, neovisno o tehničkim vještinama pojedinaca
* provedeno testiranje web stranice
* implementirana automatizacija poslovnog procesa